ועדת הכספים, כנסת 20, פרוטוקול מספר 1222, 2019-01-02 10:10

משה גפני: אני פותח את ישיבת ועדת הכספים.

משה גפני: על סדר-היום: תקנות מס הכנסה (שיעור המס על הכנסה בעד עבודה במשמרות) (תיקון), התשע"ט-2018.

משה גפני: מי מציג?

גיא גולדמן: הבאנו הערכה לשנת 2019.

משה גפני: אולי אתה עוזב את רשות המיסים ועובר לוועדת הכספים?

משה גפני: אתה כל היום פה.

גיא גולדמן: אני מחכה להצעה המתאימה.

גיא גולדמן: אני שמח שאתה מעלה את זה.

גיא גולדמן: מאז סוף שנות השמונים יש הטבה של 15% זיכוי במס להכנסה מעבודה במשמרת שנייה ושלישית לעובדים במפעלים בתעשייה.

גיא גולדמן: מדובר גם בעובדים בפס הייצור וגם עובדי מנהלה במפעלים האלה.

גיא גולדמן: למרות שיש את סעיף 38, עליו דובר אתמול רבות, נשמר מקור תקציבי לשנת 2019 להטבה הזאת.

גיא גולדמן: גם בשביל הוודאות וגם בשביל השקיפות אנחנו מבקשים להאריך אותה וזאת הבקשה.

שגית אפיק: במקרה הזה, מכוח סעיף 38 זה היה מוארך לחצי שנה בלבד והבקשה שלכם היא לשנה שלמה, כפי שהיה כבר במשך שנים רבות.

שגית אפיק: ההארכה האחרונה גם היתה לשנתיים.

שגית אפיק: סעיף 38 פה לא היה פותר את הבעיה.

גיא גולדמן: נכון, לחלק מהשנה.

גיא גולדמן: התכוונתי שזה לא היה משאיר את העובדים מחר בבוקר בלי כלום.

גיא גולדמן: לזה התכוונתי.

משה גפני: אני חושב שזה תקנות טובות וזאת הצעה טובה.

משה גפני: אני מציע שתסכימו שזה יהיה לשנתיים.

משה גפני: זה לטובת העובדים.

שגית אפיק: בפעם הקודמת שהארכנו גם אתם וגם נציג האוצר ציינתם שאתם תבחנו את הכלי הזה ולכן ביקשתם את זה לשנה.

שגית אפיק: הארכנו בסוף לשנתיים אז נתנו לכם אפילו זמן ארוך לבחינה הזאת .

שגית אפיק: עשיתם את הבחינה?

גיא גולדמן: היום הגענו להאריך בשנה כדי לא לפגוע.

גיא גולדמן: אין לי נתונים להביא לכם על הבחינה הזאת.

שגית אפיק: זאת אומרת שלא הספקתם לעשות אותה.

גיא גולדמן: לא הספקנו לעשות ברמה שאנחנו יכולים להציג אותה.

משה גפני: ברור.

משה גפני: הספקתם אבל לא הספקתם ברמה שאתם יכולים להסביר אותה.

משה גפני: לא חשוב, אין לי טענה.

משה גפני: אני מבקש לשנתיים ותסכימו כמו בפעם הקודמת.

משה גפני: אנחנו לא פוחתים והולכים, אנחנו מוסיפים והולכים.

משה גפני: היינו צריכים להציע לשלוש שנים.

גיא גולדמן: מקובל.

משה גפני: תקריאו את התקנות.

גיא גולדמן: "תקנות מס הכנסה (שיעור המס על הכנסה בעד עבודה במשמרות)(תיקון), התשע"ט-2018 בתוקף סמכותי לפי סעיף 10 לפקודת מס הכנסה, לאחר התייעצות עם שר הכלכלה, ובאישור ועדת הכספים של הכנסת, אני מתקין תקנות אלה: תיקון תקנה 3 1.

גיא גולדמן: בתקנה 3 לתקנות מס הכנסה (שיעור מס הכנסה בעד עבודה במשמרות), התשמ"ז-1986, במקום "2018" יבוא "2020".

משה גפני: ביקשתי לשנתיים והוא הסכים לשנתיים.

משה גפני: מי בעד אישור התקנות לשנתיים?

משה גפני: בעד – רוב

משה גפני: נמנעים – אין התקנות נתקבלו.

משה גפני: התקנות אושרו.

מיקי לוי: יש לי הצעה לסדר: סיום פעילות הכנסת ה-20 בוועדת הכספים.

טמיר כהן: עוד לא סיימנו.

מיקי לוי: לא משנה.

מיקי לוי: יש זמן.

מיקי לוי: אני אקריא כדי להיות צמוד למה שכתבתי:

מיקי לוי: אנחנו מסיימים פה ארבע שנים במהלכן ישבנו אלפי שעות, ממש אלפי של דיונים.

מיקי לוי: אני רוצה להודות לצוות המקצועי של הוועדה ולך אדוני היושב ראש.

מיקי לוי: תודה רבה לטמיר מנהל הוועדה, לליאת ולשאר הצוות.

מיקי לוי: כמובן לשגית, אייל, שלומית, שיר והמתמחות של הוועדה שליוו אותנו על כל העבודה הקשה.

מיקי לוי: זאת הוועדה הכי חשובה בכנסת.

מיקי לוי: לא פעם היינו במקומות שהממשלה ברחה מהם, הרבה ולא אחד.

מיקי לוי: הצלחנו להציל פה בקדנציה הזאת לא מעט מקומות עבודה ומפעלים ושמרנו על הכלכלה הישראלית.

מיקי לוי: אני שמח שברוב המקרים וברוב הדברים שעלו לכאן הגענו לפשרות, כמעט תמיד לאחר שיח וניסיון לצמצם ככל הניתן את המחלוקת.

מיקי לוי: שגית, תודה רבה מיוחדת לך על העצות המשפטיות ושמירה על נוהל הליכי הדיונים, כך שהכול יתנהל בצורה חוקית ומיטבת.

מיקי לוי: זה לא דבר מובן מאליו לקבל עצות טובות ולא לתת לנו ליפול, מלשון "אל תשים מכשול בפני עיוור".

מיקי לוי: הרבה פעמים היינו הופכים לעיוורים ללא העצות שלה, כולנו אגב, אז תודה רבה מיוחדת.

מיקי לוי: תודה רבה מיוחדת לך באמת על האכפתיות ועל האוניברסיטה לחיים שהעברת אותי פה.

משה גפני: תודה רבה.

משה גפני: אני מודה לך על המילים החמות האלה.

משה גפני: אני שמח על מה שאתה אומר, כי מתחילת הדרך חשבתי שהוועדה הזאת היא ועדה שלא צריכה להתנגח בין קואליציה לאופוזיציה, או בין סיעות וחברים שונים.

משה גפני: היא צריכה לנהל את הנושאים שהמטרה שלהם היא לטובת מדינת ישראל.

משה גפני: אני שמח שיכולנו לפעול ברוב המקרים – לא בכולם לצערי הרב – יכולנו לפעול יחד.

משה גפני: יש דברים שהטלתי עליך שאתה תנהל אותם ואני עמדתי מאחוריך בכל החלטה שלך בעניין הזה היתה מקובלת עלי מבלי לבחון את הדברים אלא לדעת את העקרונות שעליהם דיברנו.

משה גפני: אני יכול להצביע על מספר דוגמאות.

משה גפני: אני יכול להצביע על מספר דוגמאות.

משה גפני: המציאות היא, שחלק גדול מההצבעות שהתקיימו בוועדה הועברו בקולות האופוזיציה.

משה גפני: זה לא פלא.

משה גפני: מי שמכיר את עבודת הוועדה כאן במשך כל הקדנציה, שאנחנו בדיונים עצמם לא עושים הבחנה בין קואליציה לאופוזיציה, בין סיעה כזאת לסיעה אחרת.

משה גפני: אני שמח שברוב המקרים עמדנו בזה – טובתה של מדינת ישראל.

משה גפני: יש דברים שאני יכול להצביע אם היה לי מספיק זמן לעבור על כל הדברים.

משה גפני: אלה דברים מאוד חשובים.

משה גפני: אני גם קורא לחבריי בוועדות האחרות ובסיעות האחרות לפעול יחד כי בסופו של דבר המטרה היא מטרה אחת.

משה גפני: אני מודה לך מיקי על הדברים.

משה גפני: דברים חשובים ודברים שעוד יילמדו.